# Victoria boliviana

Victoria boliviana és una espècie de lliri d'aigua, que forma part del gènere Victoria de la família de les nimfeàcies. És la darrera espècie descrita del gènere (any 2022) i el seu membre més gran en mida.

## Etimologia

L'epítet concret boliviana referencia el seu origen a Bolívia, concretament a la zona de la conca fluvial de l'Amazones coneguda com a Llanos de Moxos.

## Descripció

Les flors, les quals són coberts amb aculis, són blanques i posteriorment es tornen roses. El recompte del cromosoma és 2n = 2x = 24.

## Taxonomia

La qüestió de la taxonomia de Victoria és complicada per la pèrdua de les col·leccions de tipus d'altres espècies. A més a més, les plantes són difícils de recollir arran de la seva gran mida, els aculis i la seva susceptibilitat a desintegrar-se abans que les peces puguin ser pròpiament conservades.

### Delimitació entre Victoria cruziana i Victoria amazonica

La Victoria boliviana difereix en moltes característiques de les altres dues espècies del gènere. Això inclou una major llavor i mida de l'òvul, així com una altura moderada o intermèdia del full de la làmina del seu brocal. Comparteix recompte de cromosoma amb la Victoria cruziana, però difereix del de la Victoria amazonica, perquè també és més similar a la Victoria cruziana. Algunes característiques tenen un camp de superposició, tanmateix, en combinació es poden percebre moltes diferències.

### Posició dins del gènere Victoria

Aquesta espècie forma part del grup germà Victoria cruziana. Aquest fet comporta a la següent relació:
| Victoria | Victoria cruziana Victoria boliviana Victoria amazonica |

## Ecologia

Aquesta espècie és nativa de les zones humides bolivianes i se l'ha vist pol·linitzada per escarabats.

## Història

Durant molt temps, els exemplars d'aquesta espècie han quedat sense el reconeixement de distintes entitats, tot i que eren presents en col·leccions. El 2016 els Jardins Botànics Reials Kew van rebre les llavors bolivianes i, després del pertinent estudi del material genètic, es va donar reconeixement a aquesta nova espècie de Victoria com a entitat distinta i separada. Concretament, va ser l'horticultor asturià Carlos Magdalena, un dels majors experts internacionals en nenúfars gegants qui, de la mà d'institucions i científics bolivians, va aconseguir portar més llavors a Anglaterra perquè fossin estudiades.

## Conservació

S'estima que aquesta espècie s'inclou en les categories de vulnerable (VU) i en perill (EN) de la Llista Vermella de la UICN. Se sap que està present a cinc zones de Bolívia.

## Referències

* 1 2 3 4 5 Brewer, G. «Uncovering the giant waterlily: A botanical wonder of the world» (en anglès). Royal Botanic Gardens Kew, 04-07-2022. Arxivat de l'original el 2022-07-04. [Consulta: 4 juliol 2022].
* ↑ «Descobreixen una nova espècie de nenúfar gegant en un jardí de Londres». DiarideGirona.cat, 04-07-2022. [Consulta: 6 juliol 2022].
* 1 2 3 4 5 6 Smith, Lucy T.; Magdalena, Carlos; Przelomska, Natalia A. S.; Pérez-Escobar, Oscar A.; Antonelli, Alexandre K. «Revised Species Delimitation in the Giant Water Lily Genus Victoria (Nymphaeaceae) Confirms a New Species and Has Implications for Its Conservation» (en anglès). Frontiers in Plant Science, 04-07-2022. Arxivat de l'original el 2022-07-04. DOI: 10.3389/fpls.2022.883151 [Consulta: 4 juliol 2022].
* ↑ Horton, H. «Newly identified waterlily species is world’s largest» (en anglès). TheGuardian.com, 04-07-2022. Arxivat de l'original el 2022-07-04. [Consulta: 4 juliol 2022].
* 1 2 «Descobreixen una nova espècie de nenúfar, la més gran del món». CCMA.cat, 04-07-2022. [Consulta: 4 juliol 2022].
* ↑ «Descobreixen l’espècie de nenúfar més gran del món». ApuntMedia.es, 04-07-2022. [Consulta: 6 juliol 2022].